24 घंटे में 20 बार बंद होता है फाटक
बालोतरा,समदड़ी एवं जोधपुर आने-जाने वाले यात्रियों को बार-बार रेलवे फाटक बंद होने से परेशानी का सामना करना पड़ रहा है। एक फाटक पर करीब 15 मिनट के इंतजार के बाद फाटक क्रॉस कर पाते हैं। इतनी देर वाहनों की लंबी लाइनों में मजबूरन खड़ा रहना पड़ रहा है। बड़ी बात तो यह कि रेलों का संचालन ज्यादा होने के चलते 24 घंटे में करीब 20 बार फाटक बंद होती है। इसके बावजूद भी अंडरब्रिज या ओवरब्रिज नहीं है। इसे लेकर ग्रामीणों ने रेलवे मंडल के अधिकारियों को भी समस्या से अवगत करवाया, लेकिन समाधान को लेकर प्रयास नहीं किए जा रहे हैं। इसका खामियाजा वाहन चालकों को भुगतना पड़ रहा है।
^विभिन्न सामाजिक संगठन सहित राजनीतिक संगठनों ने भी कई बार ज्ञापन देकर ओवर या अण्डरब्रिज निर्माण की मांग की, लेकिन आश्वासन के अलावा कुछ नहीं मिला। -श्यामसुंदरदवे, सहमंत्री, व्यापार संघ समदड़ी
^हर आधे घंटे में फाटक बंद होने से आवागमन थमने से परेशानी होती है। मरीजों को रेफर करने के दौरान बैरियर बंद होने से पीड़ा झेलनी पड़ती है। अंडरब्रिज और ओवरब्रिज की मांग को लेकर मुख्यमंत्री से लेकर रेल मंत्री और रेलवे के उच्चाधिकारियों को अवगत करवाया, लेकिन समाधान नहीं हो रहा। -बाबूलालपरिहार, पूर्व सरपंच, समदड़ी
समदड़ी . बंद बैरियर खुलने का इंतजार करते वाहन चालक।
hin_Deva hin_Deva hin_Deva hin_Deva hin_Deva